1992D0486 — LV — 31.03.2004 — 011.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (1992. gada 25. septembris), ar ko izveido sadarbības formu starp Animo servercentru un dalībvalstīm (92/486/EEK) (OV L 291, 7.10.1992, p.20)

Grozīta ar:





Grozīta ar:







NB: Šajā konsolidētajā versijā ir atsauces uz Eiropas norēķinu vienību un/vai ecu, kuras no 1999. gada 1. janvāra jāsaprot kā atsauces uz euro − Padomes Regula (EEK) Nr. 3308/80 (OV L 345, 20.12.1980., 1. lpp.) un Padomes Regula (EK) Nr. 1103/97 (OV L 162, 19.6.1997., 1. lpp.).









▼B

KOMISIJAS LĒMUMS

(1992. gada 25. septembris),

ar ko izveido sadarbības formu starp Animo servercentru un dalībvalstīm

(92/486/EEK)







EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 26. jūnija Direktīvu 90/425/EEK par veterinārām un zootehniskām pārbaudēm, kas piemērojamas Kopienas iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu ( 1 ), kurā jaunākie grozījumi izdarīti ar Direktīvu 92/60/EEK ( 2 ), un jo īpaši tās 20. panta 3. punktu, tā kā 1991. gada 19. jūlijā Komisija pieņēma Lēmumu 91/398/EEK par datorizētu tīklu, kas savieno veterinārās iestādes (Animo) ( 3 ), un 1992. gada 2. jūlijā – Lēmumu 92/373/EEK, ar ko nosaka Animo servercentru ( 4 ); tā kā, lai nodrošinātu Animo datorizētā tīkla darbību, vajadzētu izveidot noteikumus sadarbības formas saskaņošanai starp Animo servercentru un dalībvalstīm; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU.







1. pants

Katra dalībvalsts saskaņā ar valsts likumiem nosaka iestādi, kasir atbildīga par koordināciju starp iestādēm katrā dalībvalstī.

Koordinācijas iestāde apspriež līgumu ar Eurokom par kopēja servercentra izmantošanu. Līgumu paraksta saskaņā ar valsts likumiem.

2. pants

Dalībvalstu kompetentās iestādes nodrošina, ka 1. pantā minētie līgumi:

▼M1

— no 1993. gada 1. aprīļa stājas spēkā uz trim gadiem, ►A1 izņemot Zviedriju, kam spēkā stāšanās diena ir Pievienošanās līguma spēkā stāšanās diena un līguma beigu datums ir 1996. gada 1. aprīlis, un Austrijai un Somijai, kam spēkā stāšanās datums ir vienu gadu pēc Pievienošanās līguma spēkā stāšanās datuma un līguma beigu datums — 1996. gada 1. aprīlis, ◄

▼B

— ietver klauzulu par līguma pārskatīšanu ik gadus,

— ietver klauzulu, kas nosaka, ka līguma izbeigšanas gadījumā jābrīdina sešus mēnešus iepriekš

— iekļauj Eurokom apņemšanos ieviest visas tehniskās prasības, kas noteiktas Komisijas Lēmuma 91/638/EEK ( 5 )pielikumā, balstoties uz tehnisko pieeju, ko piedāvājis Eurokom. Uz iespējamu saistītu Eurokom veiktu darbu, ieskaitot darbu sistēmas ieviešanai katrā dalībvalstī un projekta vadības darbu, attiecas atsevišķa apņemšanās,

— ņem vērā šādus finansiālus aspektus: — a) ECU 300 gadā par vietējo vienību, kā minēts Komisijas Lēmumā 92/175/EEK ( 6 ); b) sakaru izmaksas, kas diferencētas, ņemot vērā valsts servercentra esamību vai neesamību, un kas atspoguļo labāko cenu, ko Eurokom ieguvis no sakaru nodrošinātāja,

▼M1

— ietver noteikumu par datu, pienākumu un maksājuma grafika atjaunināšanu, aizsardzību un pieejamību.

▼M2

2.a pants

1. Koordinācijas iestādes, kas minētas 1. pantā, nodrošina, ka šajā pantā minētos līgumus:

▼M3

— pagarina uz diviem gadiem,

▼M2

— var tālāk pagarināt uz vēl vienu gadu.

2. Saistībā ar 1. punktu piemēro šādus maksājumus:

ECU 386 par vienību (centrālā vienība, vietējā vienība, robežkontroles postenis), kas nosaukta Lēmumā 96/295/EK ( 7 ).

▼M4

3. No 1998. gada 1. aprīļa līdz 1999. gada 31. martam 1. pantā minētās koordinācijas iestādes nodrošina, ka minētajā pantā noteiktos līgumus pagarina par vienu gadu.

Šādu maksu piemēro attiecībā uz šo punktu:

ECU 386 par vienību (centrālā vienība, vietējā vienība, robežkontroles punkts) visām ANIMO vienībām, kas minētas Lēmumā 96/295/EK, kurā jaunākie grozījumi izdarīti ar Lēmumu 98/167/EK ( 8 ).

▼M5

4. No 1999. gada 1. aprīļa līdz 2000. gada 31. martam 1. pantā attiecīgās koordinācijas iestādes nodrošina, ka minētajā pantā noteiktos līgumus pagarina par vienu gadu.

Šādu maksu piemēro attiecībā uz šo punktu:

EUR 386 par vienību (centrālā vienība, vietējā vienība, robežkontroles punkts) visām “Animo” vienībām, kas minētas Lēmumā 96/295/EK, kurā jaunākie grozījumi izdarīti ar Lēmumu 98/167/EK ( 9 ).

▼M6

5. Laikā no 2000. gada 1. aprīļa līdz 2001. gada 31. martam 1. pantā paredzētās koordinācijas iestādes nodrošina, ka minētajā pantā minētos līgumus pagarina par vienu gadu.

Attiecībā uz šo punktu piemēro šādas samaksas:

EUR 386 par vienību (centrālā vienība, vietējā vienība, robežkontroles postenis) visām ANIMO vienībām, kas minētas Lēmumā 2000/287/EK ( 10 ).

▼M7

6. Laikā no 2001. gada 1. aprīļa līdz 2002. gada 31. martam 1. pantā paredzētās koordinācijas iestādes nodrošina, ka minētajā pantā minētos līgumus pagarina par vienu gadu.

Attiecībā uz šo punktu piemēro šādas samaksas:

— ECU 386 par vienību (centrālā vienība, vietējā vienība, robežkontroles postenis) visām ANIMO vienībām, kas minētas Lēmumā 2000/287/EK ( 11 ).

▼M8

7. ►M9 Laika posmā no 2003. gada 1. aprīļa līdz 2004. gada 31. martam 1. pantā paredzētās koordinācijas iestādes nodrošina, ka šajā pantā noteiktie līgumi ir pagarināti par vienu gadu. ◄

Šādu maksu piemēro attiecībā uz šo punktu:

— EUR 386 par vienību (centrālā vienība, vietējā vienība, robežkontroles punkts) visām ANIMO vienībām, kas minētas Lēmumā 2002/459/EK ( 12 ).

▼M10

8. Koordinētājas iestādes tajās dalībvalstīs, kas paredz piemērot Lēmuma 2004/292/EK 5. punktā ( 13 ) paredzēto atkāpi, nodrošina to, ka šā lēmuma 1. pantā minētie līgumi tiek pagarināti uz laika posmu no 2004. gada 1. aprīļa līdz 2004. gada 31. decembrim, izņemot Regulas (EK) Nr. 282/2004 II pielikumā uzskaitītos robežkontroles punktus, kuriem norādītais laika posms ir no 2004. gada 1. aprīļa līdz 2004. gada 30. aprīlim.

Saistībā ar šo punktu piemēro šādas maksas:

— 290 EUR par vienību (centrālā vienība, vietējā vienība, robežkontroles punkts).

— 32 EUR par robežkontroles punktu, kas uzskaitīts Regulas (EK) Nr. 282/2004 II pielikumā.

▼B

3. pants

Dalībvalstis apņemas izmantot klauzulu par līguma izbeigšanu, kas minēta 2. panta trešajā ievilkumā, tikai saskaņā ar Direktīvas 90/425/EEK 20. panta 3. punktā minēto procedūru.

4. pants

Kopējo gada maksu, ko veido izmaksas par dalību tīklā, kuras minētas 2. panta piektā ievilkuma a) punktā, un kas nepārsniedz pirmajam gadam nodrošināto summu, kā arī tās sadalījumu starp dalībvalstīm atkārtoti pārbauda līdz ►M1 1994. gada 1. aprīlim ◄ . Maksimālā maksa katrai dalībvalstij par otro un trešo līguma gadu atsevišķi tomēr nepieaug vairāk nekā par 10 % no maksas par pirmo gadu.

5. pants

Ja sistēmas ieviešanas laikā tiek apstiprināts, ka izveidojas situācija, jo īpaši attiecībā uz finansiāliem noteikumiem, kas neatbilst šā lēmuma mērķiem, Komisija veic vajadzīgos pasākumus saskaņā ar Padomes Lēmuma 90/424/EEK 42. pantā noteikto procedūru ( 14 ).

▼M4

5.a pants

Šo lēmumu pārskata līdz:

— 1998. gada 1. oktobrim, ņemot vērā jautājumu par tiešajiem savienojumiem starp valstu serveriem,

— 1999. gada 31. janvārim, ņemot vērā ANIMO tīkla struktūras attīstību.

▼B

6. pants

Šis lēmums ir adresēts dalībvalstīm.